JMART เล็งเพิ่มทุน 362.64 ล้านหุ้น ขายผถห.เดิม-PP ระดมทุนขยายกิจการ
JMART เล็งเพิ่มทุน 362.64 ล้านหุ้น ขายทั้งผถห.เดิม-PP ระดมทุนขยายกิจการ
JMART เล็งเพิ่มทุน 362.64 ล้านหุ้น ขายทั้งผถห.เดิม-PP ระดมทุนขยายกิจการ
10 ก.ย. 2563

บริษัท เจ มาร์ท จำกัด (มหาชน) หรือ JMART รายงานมติที่สำคัญของที่ประชุมคณะกรรมการบริษัท ครั้งที่ 9/2563 ประชุมเมื่อวันที่ 10 กันยายน 2563 ต่อตลาดหลักทรัพย์แห่งประเทศไทย โดยมีมติอนุมัติการเพิ่มทุนจดทะเบียนของบริษัทแบบมอบอำนาจทั่วไป อีกจำนวน 362,643,484 บาท จากทุนจดทะเบียนเดิม 1,108,077,312 บาท เป็นทุนจดทะเบียน 1,470,720,796 บาท
โดยการออกหุ้นสามัญเพิ่มทุนจำนวน 362,643,484 หุ้น มูลค่าที่ตราไว้หุ้นละ 1.00 บาท เพื่อเสนอขายให้แก่ผู้ถือหุ้นเดิมตามสัดส่วนการถือหุ้น และเสนอขายต่อบุคคลในวงจำกัด ซึ่งจะจัดสรรหุ้นสามัญเพิ่มทุนจำนวนไม่เกิน 271,982,613 หุ้น เพื่อเสนอขายให้แก่ผู้ถือหุ้นเดิมของบริษัทตามสัดส่วนการถือหุ้น
อีกทั้ง จัดสรรหุ้นสามัญเพิ่มทุนจำนวนไม่เกิน 90,660,871 หุ้น เพื่อเสนอขายให้แก่บุคคลในวงจำกัด (PrivatePlacement) โดยราคาเสนอขายจะไม่เข้าข่ายเป็นการเสนอขายหุ้นราคาต่ำตามที่ประกาศข้างต้นกำหนด ทั้งนี้การจัดสรรหุ้นสามัญเพิ่มทุนข้างต้น รวมกันทั้งหมดแล้วไม่เกิน 271,982,613 หุ้น หรือคิดเป็นร้อยละ 30 ของทุนชำระแล้วของบริษัท ณ วันที่คณะกรรมการบริษัทมีมติให้มีการเพิ่มทุนแบบมอบอ านาจทั่วไป (General Mandate) จำนวน 906,608,710 บาท หรือคิดเป็นหุ้นชำระแล้วจำนวน 906,608,710 หุ้น (มูลค่าที่ตราไว้หุ้นละ 1.00 บาท)
สำหรับวัตถุประสงค์ของการเพิ่มทุน และการใช้เงินทุนในส่วนที่เพิ่ม บริษัทขออนุมัติเพิ่มทุนแบบมอบอำนาจทั่วไป (General Mandate) จากที่ประชุมผู้ถือหุ้น เพื่อเพิ่มความคล่องตัวและความรวดเร็วในการระดมทุนในกรณีที่บริษัทมีความจำเป็นที่จะต้องใช้เงินเพิ่มทุน และทำให้บริษัทมีแหล่งเงินทุนที่มีความพร้อมสำหรับการลงทุนหรือการขยายธุรกิจในอนาคตได้อย่างทันกาล โดยคณะกรรมการบริษัทจะเป็นผู้พิจารณา อนุมัติการจัดสรรหุ้นเพิ่มทุน วัตถุประสงค์และการใช้เงินทุนในส่วนที่เพิ่ม รวมทั้งรายละเอียดต่างๆ ของการออกและเสนอขายหุ้นเพิ่มทุนในส่วนนี้ และบริษัทจะเปิดเผยข้อมูลให้เป็นตามหลักเกณฑ์ที่ตลาดหลักทรัพย์ฯ กำหนดต่อไป
สำหรับผลกระทบต่อการลดลงของราคาหุ้น (Price Dilution) ภายหลังการออกและเสนอหุ้นขายเพิ่มทุนแบบมอบอำนาจทั่วไป (General Mandate)ในส่วนการเสนอขายหุ้นเพิ่มทุนให้แก่ผู้ถือหุ้นเดิมของบริษัทตามสัดส่วนการถือหุ้น (Right Offering) ผลกระทบจากการลดลงของราคาหุ้น (Price Dilution) จะขึ้นอยู่กับราคาเสนอขายหุ้นเพิ่มทุน ซึ่งคณะกรรมการบริษัทจะเป็นผู้พิจารณาอนุมัติในภายหลัง และบริษัทจะเปิดเผยข้อมูลผลกระทบต่อผู้ถือหุ้นให้เป็นไปตามหลักเกณฑ์ที่ตลาดหลักทรัพย์ฯ กำหนดต่อไป
ขณะที่ในส่วนการเสนอขายหุ้นเพิ่มทุนให้แก่บุคคลในวงจำกัด (Private Placement) ผลกระทบจากการลดลงของราคาหุ้น (Price Dilution) จะขึ้นอยู่กับราคาเสนอขายหุ้นให้แก่บุคคลในวงจ ากัด (Private Placementซึ่งคณะกรรมการบริษัทจะเป็นผู้พิจารณาอนุมัติในภายหลัง อย่างไรก็ดี ในกรณีที่บริษัทเสนอขายหุ้นเพิ่มทุนให้แก่บุคคลในวงจำกัด (Private Placement) ในราคาเสนอขายเท่ากับร้อยละ 90 ของราคาตลาด (ราคาที่มีส่วนลดสูงสุด) จะมีผลกระทบต่อการลดลงของราคาหุ้น (Price Dilution) ร้อยละ 0.91 (ราคาตลาดคำนวณจาก ราคาปิดของหุ้นบริษัทถัวเฉลี่ยถ่วงน้ำหนักย้อนหลัง 15 วันทำการก่อนวันประชุมคณะกรรมการบริษัท (ตั้งแต่วันที่ 18 สิงหาคม 2563 ถึงวันที่ 9 กันยายน 2563) เท่ากับ 15.67 บาท/หุ้น)
ขณะที่มีมติอนุมัติการออกและเสนอขายหุ้นกู้วงเงินไม่เกิน 3,000 ล้านบาท เพื่อชำระคืนหนี้คงค้าง และ/หรือใช้เป็นเงินทุนหมุนเวียน รวมทั้งการขยายธุรกิจ อายุของหุ้นกู้ไม่เกิน 20 ปี นับจำกวันที่ออกหุ้นกู้ อัตราดอกเบี้ยขึ้นอยู่กับสภาวะตลาดในขณะที่ออกและเสนอขายแต่ละครั้ง และปัจจัยอื่นๆ ที่เกี่ยวข้อง
อย่างไรก็ตาม บริษัทจะมีการเสนอต่อที่ประชุมวิสามัญผู้ถือหุ้นครั้งที่ 1/2563 ในวันที่ 2 พฤศจิกายน 2563